- Արդյո՞ք նրանք կարծում են, որ նա սխալ է դատապարտվել: Այս դեպքերի համար գոյություն ունի Մարդու իրավունքների Եվրոպական դատարան, որը կարող է այդ հարցը քննարկել: Նա կարող է դիմել այդ դատարան, եթե կարծում է, որ սխալ դատավճիռ են կայացրել իր նկատմամբ: Ես, իրոք, վախ ունեմ, որ որոշ երկրներում արդարադատությունը այդքան լավ չի աշխատում կամ ընդհանրապես չի աշխատում, ես գիտեմ, որ կան երկրներ, որտեղ, իրոք, գոյություն ունեն քաղբանտարկյալներ, եւ այդտեղ այն բոլոր դատավճիռներից, որոնք կայացվում են, արդեն պարզորոշ երեւում է նաեւ ՄԻԵԴ-ում, եթե նրանք դիմում են: Եթե դուք կարծում եք, որ դատավճիռը սխալ է կայացվել եւ եթե արդարադատությունը վատ է աշխատում, պետք է գնալ ՄԻԵԴ: Ես չեմ ուզում խառնվել արդարադատությանը: Կխառնվեմ միայն այն դեպքում, եթե այն վատ է աշխատում: Կան երկրներ, որտեղ որոշ դատավորների հանդեպ ես ինքս ունեմ կասկածներ, ինչպես նաեւ կայացված որոշումների առնչությամբ: Եւ ես նախագահ Յունկերին (Եվրոպական հանձնաժողովի նախագահ-հեղ.) հարցրել եմ, թե արդյո՞ք հնարավոր է կիրառության մեջ դնել մի կոմիտե, որտեղ տարբեր երկրներից ներկայացված լինեն ինչպես փաստաբաններ, այնպես էլ դատավորներ, որպեսզի վերահսկողություն իրականացնենք արդարադատության աշխատանքի նկատմամբ եվրոպական երկրներում: Ես դա խնդրել եմ պարոն Յունկերին եւ մասնավորապես՝ խորհրդարանին, որպեսզի նրանք առաջխաղացում ապահովեն այս առումով, որովհետեւ որոշ երկրներում մենք ունենք նման խնդիրներ: